Corul Universității din București îți dă întâlnire la primul festivALL UB pe 10 mai 2025. Ne vedem (și auzim) în Grădina Botanică!

Sâmbătă, 10 mai 2025, între 13:00 și 13:45, te așteptăm, la primul festivALL UB, în Grădina Botanică „Dimitrie Brandza”, cu un concert live susținut de Corul Universității din București, un moment de relaxare, emoție și inspirație în mijlocul naturii! 
Accesul la primul festivALL UB organizat de Direcția Comunicare și Relații Publice este gratuit și se face în baza brățării de acces pe care o poți obține de aici.
Indiferent că ești iubitor de muzică sau pur și simplu vrei să îți iei o pauză de la ateliere și activități, concertul Corului UB va adăuga un strop de magie zilei tale la festival!
Corul Universității din București, format din studenți și absolvenți pasionați de muzică, va aduce pe scena primului festivALL UB un program muzical variat, cu piese clasice, contemporane și surprize vocale de neratat. 
Poți vedea activitățile Corului Universității din București aici și le poți asculta cel mai recent concert aici, pentru un mic preview a ce te așteaptă pe 10 mai 2025.
Ce te mai așteaptă la primul festivALL UB? Combo, doar în favoarea ta!
Organizat de Direcția Comunicare și Relații Publice, festivALL UB va transforma Grădina Botanică a Universității din București într-un spațiu interactiv, cu ateliere, prezentări, experimente live, zone de relaxare, muzică și activități creative, pentru a crea o experiență memorabilă pentru elevi și pentru a le deschide apetitul pentru educația de calitate.
Vineri, 9 mai 2025, de Ziua Europei, George, primul banking inteligent by BCR, îți dă întâlnire la primul festivALL UB. Începând cu ora 16:30, Grădina Botanică „Dimitrie Brandza” a Universității din București se transformă într-un mare ring de dans.
Scena primului festivALL UB va fi rezervată, până seara târziu, pentru DJ Christian Thomson, care va propune un live set plin de energie, de nostalgie și de sfaturi financiare de la George, primul banking inteligent by BCR.
În plus, cu brățara pe care o vei primi la intrarea în festival poți intra gratuit pe 9 mai și la expoziția Art Safari „Keep the art beat”.
Descoperă aici programul complet al activităților, ia-ți biletul gratuit de aici și hai să ne cunoaștem!


